Dronning Victoria af Storbritannien og prinsgemalen Albert af Sachsen-Coburg og Gotha fik ni børn.  Otte af disse børn fik efterkommere. Dronning Victoria og prins Albert har en talrig efterslægt. Flere af efterkommerne har med tiden giftet sig med hinanden, hvilket betyder, at deres børn og efterkommere nedstammer fra dronning Victoria og prins Albert gennem flere forskellige linjer.  De regerende dronninger af Storbritannien og Danmark er efterkommere af dronning Victoria og prins Albert. Det gælder ligeledes for kongerne af Norge, Sverige og Spanien ligesom adskillige overhoveder og medlemmer af tidligere europæiske fyrstehuse også er at finde blandt Victoria og Alberts efterkommere.